123. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2019995/2156/0016 της 3/17 Μαρτ. 1989 (ΦΕΚ Β΄ 201) Αύξηση ποσού που επιστρέφεται από φόρο εισοδήματος φυσικών προσώπων βάσει δήλωσης φορολογίας εισοδήματος με επιταγή Νόμ. 277/76 και απλουστεύσεις των μηχανογραφικών διαδικασιών του Κέντρου Πληροφορικής του Υπουργείου Οικονομικών. Έχοντας υπόψη: 1.Τις διατάξεις του Νόμ. 277/76 (ΦΕΚ 54/76 Τ.Α.) «περί εκδόσεως υπό του Ελληνικού Δημοσίου επιταγών προς επιστροφή αχρεωστήτως καταβληθέντων φόρων, τελών και λοιπών εσόδων» όπως τροποποιήθηκαν με τις διατάξεις του άρθρ. 41 του Νόμ. 1731/87. 2.Την απόφασή μας Ε. 2380/79 που κυρώθηκε με το Νόμ. 979/79 (ΦΕΚ 234 Τ.Α.), με την οποία καθιερώθηκε ο συμψηφισμός του ποσού του φόρου εισοδήματος φυσικών προσώπων που επιστρέφεται από το Δημόσιο με το ποσό που οφείλεται από το φορολογούμενο. 3.Την απόφασή μας 350/2862/85/43 (ΦΕΚ 144/85 τ.Β΄) «έκδοση επιταγών Νόμ. 277/1976 για την επιστροφή φόρου εισοδήματος φυσικών προσώπων και ρύθμιση σχετικών θεμάτων». 4.Τις αποφάσεις μας 54009/Δ-Ε/70 (άρθρ. 92 Νόμ. 1041/80 ΦΕΚ. 85 Τ.Α.), 118011/Δ-Ε/4792/81 (άρθρ. 12 Νόμ. 1160/81 ΦΕΚ 147 Τ.Α.) και 13614/81/9.2.1988. 5.Την ανάγκη απλοποιήσεως και βελτιώσεως των διαδικασιών επιστροφής φόρου εισοδήματος και της γρηγορότερης είσπραξης των Δημοσίων εσόδων, αποφασίζουμε: Άρθρ.1.-Ι.(Αντικαθίστανται τα άρθρ. 1 και 2 της Ε. 2380/1979, ΦΕΚ Β΄ 268, απ. Υπ. Οικονομικών, ανωτ. αριθ. 74). ΙΙ.Κατά τα λοιπά ισχύουν όλες οι διαδικασίες που καθορίστηκαν με την πιο πάνω απόφαση Ε.2380/ 79». ΙΙΙ.Η αρίθμηση- των επιταγών Νόμ. 277/76 θα είναι ενιαία για όλες τις Δημόσιες Οικονομικές Υπηρεσίες (Δ.Ο.Υ.). Άρθρ.2.-Ι.(Αντικαθίσταται η παρ. 1 άρθρ. 4 της 35430/2864/1982, ΦΕΚ Β΄ 144, απ. Υπ. Οικονομικών, ανωτ. αριθ. 80). ΙΙ.Η εμφάνιση των επιταγών του άρθρ. 1 της απόφασης 13614/81/9.2.88 στη Δημόσια Ληψοδοσία θα γίνεται σύμφωνα με την απόφαση 35430/ 2864/19.3.82. Άρθρ.3.-1.Κάθε προηγούμενη διάταξη ή απόφαση που ρυθμίζει θέματα σχετικά με τα παραπάνω παύει να ισχύει. 2.Η παρούσα που ισχύει από 2.1.1989 να δημοσιευθεί στην Εφημερίδα της Κυβερνήσεως και θα κυρωθεί με νόμο. Η άνω απόφαση κυρώθηκε και έχει ισχύ νόμου από την έκδοσή της από την παρ. 1 άρθρ. 7 Νόμ. 1858/1989, (ΦΕΚ Α΄ 148), Τόμ. 21Α, σελ. 208,920. 